Maria Isabel Borboikoa

Maria Isabel Borboikoa eta Borboi-Parmakoa (Madril, 1789ko uztailaren 6a – Portici, Italia, 1848ko irailaren 13a) Bi Sizilietako lehen erregina izan zen, Frantzisko I.a Bi Sizilietako erregearekin ezkontzean.

 Bizitza 
Maria Isabel infantaren gurasoak Karlos IV.a Borboiko Espainiako erregearen eta Maria Luisa Parmakoa izan ziren. Bikotearen hamaikagarren haurra eta laugarren alaba izan zen. Gorteko zurrumurruek Maria Isabel eta neba Francisco Paularen aitatasuna ez zioten erregeari egozten, Godoyri baino. Aitaren aldetik, Maria Isabel Karlos III.a Espainiako eta  Maria Amalia Saxoniakoa errege-erreginen biloba zen; amaren aldetik, Felipe I.a Parmako eta Luisa Isabel Frantziakoaren biloba zen, Frantziako Luis XV.a Borboikoaren alaba. Beraz, Maria Isabelen Espainiako, Parmako eta Frantziako Borboiko etxekoen ondorengoa zen. 1848an hil zen.

 1. ezkontza 
1802ko uztailaren 6an, Frantzisko I.a Bi d Siziliakoarekin, lehengusu propioarekin, ezkondu zen Bartzelonan, boterean; urte bereko abuztuaren 19an, Napolira heldu zen eta bertan egin zen ezkontza bera. Une hartan, Frantzisko alargun zegoen eta lehen ezkontzatik bizirik zegoen alaba bakarra zuen. 

 Ondorengoak 
Bikoteak hamabi seme-alaba izan zituen guztira, eta denak heldu ziren helduarora. Hori lortzea zaila zen garai hartan:
 Luisa Karlota Borboi-Bi Sizilietakoa (1804-1844), amaren aldeko osabarekin ezkondu zen, Frantzisko Paula-Borboikoarekin, Espainiako infantearekin; bere seme-alaben artean Frantzisko Asiskoa Borboiko infantea izan zen, Cádizko dukea, Isabel II.a Borboiko  Espainiako erreginaren ezkontidea.

 Maria Kristina Borboikoa (1806-1878), amaren aldeko osabarekin, Fernando VII.a Borboikoa Espainiakoarekin (amaren neba nagusia) ezkondua. Bikotea Elisabet II.a Borboiko Espainiakoaren gurasoak izan zen.
 Fernando II.a Bi Sizilietakoa (1810-1859), lehen aldian Maria Kristina Savoiakoarekin (edo Sardiniakoarekin) ezkondu zen eta bigarrenean Maria Teresa Austria-Teschengoarekin, bi ezkontzetan ondorengoak izan zituen.

 Karlos Fernando Borboi-Bi Sizilietakoa (1811-1862), Capuako printzea. Penelope Smythekin ezkondu zen eta seme-alabak izan zituen.

 Leopoldo Borboi-Bi Sizilietakoa (1813-1860), Sirakusako kondea, Maria Filiberta Savoia-Carignanokoarekin ezkondu zen; ez zuen legezko ondorengorik izan.

 Maria Antonieta Borboi-Bi Sizilietakoa (1814-1898); Leopoldo IIa Toscanakoarekin ezkondu zen, Toskanako duke handia.

 Antonio Pascual Borboi-Bi Sizilietakoa (1816-1843) Lecceko kondea. Eraila eta ondorengo barik hil zen.

 Maria Amalia Borboi-Bi Sizilietakoa (1818-1857), Sebastian Gabriel Borboiko infantearen lehen emaztea izan zen. Ez zuten seme-alabarik izan, baina karlismoaren defendatzailea izan zen

 Maria Karolina Borboi-Bi Sizilietakoa (1820-1861), Karlos Luis Borboikoarekin ezkondua, Espainiako tronurako erregegai karlista.

 Teresa Cristina Borboi-Bi Sizilietakoa (1822-1889), Petri II.a Brasilgo enperadorearen emaztea izan zen. Ondorengoak izan zituen.

 Luis Borboi-Bi Sizilietakoa (1824-1897), Aquilako kondea, bere koinatarekin ezkondua, Januaria Maria Bragantzako printzesarekin, Petri IV.a Portugalgoaren (Petri I.a Brasilgoa) alaba. Ondorengoak izan zituen.

 Frantzisko Paula-Bi Sizilietakoa (1827-1892), Trápaniko kondea. Maria Isabel Austria-Toscanako artxidukesarekin ezkondu zen eta ondorengoak izan zituen.
 Heriotza

 2. ezkontza 
Senarra 1830. urteko azaroaren 8an hil ostean, Maria Isabelek alargun egon zen ia bederatzi urtez, harik eta 1839ko urtarrilaren 15ean Francesco Balzokoarekin ezkondu zen arte; bikoteak ez zuen seme-alabarik izan, Mari Isabelek 50 urte baitzituen eta senarrak 34.

 Erreferentziak 

 Kanpo estekak 

Kategoria:Madrildarrak
Kategoria:Maria Luisa Erreginaren Dama Nobleen Ordenako damak
Kategoria:Borboi-Bi Siziliak etxea
Kategoria:Espainiako Borboi etxea